388 C. PLINII HIST. NAT. LIB. XXI. 



Holoschnos. 



LXXI. Junci radix in tribus heminis aquae decocta 

 ad tertias , tussi medetur. Semen tostum et in aqua 

 potum , sistit alvum , et feminarum menses. Capitis do- 

 lores facit, qui vocatur holoschnos : ejus quae proxima 

 sunt radicis , commanducantur adversus araneorum 

 morsus. Invenio etiamnum unum junci genus , quod 

 euripicen vocant. Hujus semine somnum allici , sed 

 modum servandum, ne sopor fit. 



M edicinae ex junco odorato , sive teuchite , x. 



LXXII. Ob id et odorati junci medicinae dicentur, 

 quoniam et in Syria Cle (ut suo loco retulimus) nasci- 

 tur. Laudatissimus ex Nabata , cognomine teuchites , 

 proximus Babylonius, pessimus ex x\frica, ac sine odore. 

 Est autem rotundus, vinosae mordacitatis ad linguam. 

 Sincerus in confricando odorem rosae emittit, rubentibus 

 fragmentis. Discutit inflationes, ob id stomacho utilis, 

 bilemque et sanguinem rejicientibus. Singultus sedat , 

 ructus movet, urinam ciet, vesicae medetur. Ad mu- 

 liebres usus decoquitur. Opisthotonicis cum rsina arida 

 imponitur excalfactoria. 



